*НАРОДНО ЧИТАЛИЩЕ„НАПРЕДЪК 1903”-с.ПЕТОКЛАДЕНЦИ*

*Изх. №……/…………*

**П Л А Н**

***за работата на НЧ „Напредък 1903” – с. Петокладенци през 2023 г.***

***І. Културни дейности за населението:***

1. Да се организират мероприятията от календара, приложен, като последна точка на настоящия план. При организирането и провеждането на празници, чествания и др. да вземат участие самодейци към читалището. Календарът, от който се ръководи дейността на читалището може да бъде променян или допълван, според нуждите и интересите на хората. Да се положат усилия за повишаване интереса на хората в селото към работата на читалището – в мероприятията да се включат повече млади хора и деца;

2. Да се продължи практиката от предишни години за предлагане на занимания за свободното време, особено за младите хора и децата, чрез инициативи и различни мероприятия;

3. Предлагането на услуги за населението да продължи, като се разшири неговия обхват и се повиши качеството на услугите.

***ІІ. Библиотечна дейност:***

1. Библиотечния фонд на читалището да се актуализира. Да се работи за неговото обогатяване с нова литература, съобразена с нуждите и интересите на читателите; Да се обърне специално внимание на обслужването на старите хора и хората в неравностойно положение;

2. Да се продължи работата с децата и да се привлекат като читатели повече хора от селото;

3. В библиотеката да продължи отбелязването на бележити дати и годишнини.

***ІІІ. Дейности по проекти:***

1. Да се следи за излизането на нови програми и инициативи и да се кандидатства по тях, съобразно възможностите на читалището.

***ІV. Календар, от който да се ръководи дейността на читалището през 2023г.:***

|  |  |
| --- | --- |
| дата, месец | събитие |
| ***21 Януари*** | Ден на родилната помощ (Бабинден) - празник с жените от с.Петокладенци /ритуал, игри и др./ |
| ***14 Февруари*** | Празник на виното и любовта – с участието на самодейци към НЧ „Напредък 1903” |
| ***19 Февруари*** | 150 години от обесването на Васил Левски (1837-1873) – кът в библиотеката |
| ***01 Март*** | Ден на художествената самодейност – празник за участниците в читалищните мероприятия; Изработване и раздаване на мартенички с деца от селото. |
| ***03 Март*** | НАЦИОНАЛЕН ПРАЗНИК НА РЕПУБЛИКА БЪЛГАРИЯ; 145 години от подписването на Санстефанския мирен договор и Освобождението на България – витрина в библиотеката |
| ***08 Март*** | Международен ден на жената – празник за жените от селото. |
| ***21 Март*** | Световен ден на поезията – четене на стихове в библиотеката със самодейци към читалището и деца от селото |
| ***02 Април*** | Международен ден на детската книга – пресъздаване на откъси от любими детски книги, с участието на деца от село Петокладенци. |
| ***22 Април*** | Световен ден на Земята – кът в читалището |
| ***23 Април*** | Международен ден на книгата |
| ***01-10 Април******/пролетна ваканция/*** | Работа с децата, прекарващи пролетната ваканция в с. Петокладенци – четене, рисуване, организиране на различни забавни игри, организиране на разходки сред природата |
|  | Великден – надпревара за най-здраво яйце за децата от селото; боядисване и изложба на великденски яйца |
| ***09 Май*** | Ден на Европа – витрина в библиотеката. |
| ***11 Май*** | Празник на библиотечните работници. |
| ***24 Май*** | Ден на българската просвета и култура и на славянската писменост – кът в библиотеката |
| ***28 Май*** | Ден на парковете в България – работа с децата от селото |
| ***01 Юни*** | Международен ден за защита на децата;Празник на село Петокладенци |
| ***02 Юни*** | Ден на Ботев и загиналите за свободата и независимостта на България – табло в библиотеката, кът от книги |
| ***24 Юни*** | Еньовден – „На чаша билков чай в читалището” – ритуал за празника на билките в залата на читалището, с участието на самодейци към читалището |
| ***26 Юни*** | Международен ден за борба с наркоманията – разговор с децата от селото и кът, посветен на темата |
| ***Юли, Август*** | Работа с децата, прекарващи лятната ваканция в с. Петокладенци (четене и обсъждане на любими книжки; работа с различни компютърни програми; рисунки; състезания; изработка на сувенири, образователни игри и игри на открито) |
| ***06 Септември*** | Ден на Съединението – витрина в библиотеката;  |
| ***08 Септември*** | Международен ден за ликвидиране на неграмотността – витрина в библиотеката. |
| ***22 Септември*** | Ден на Независимостта на България – табло в библиотеката |
| ***01 Ноември*** | Ден на народните будители –кът в библиотеката |
| ***Декември,Януари*** | Изработване на Коледни картички, сурвакници, рисунки, коледна украса с децата от селото; Организиране на занимания за децата в читалището през зимната ваканция. |
| ***25 Декември*** | Рождество Христово (Коледа) – празник за хората от селото, с участието на самодейци към читалището. |

 Председател: …………………..

с. Петокладенци /Софка Петкова/